fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Opiskelijoiden ohjeistaminen — Jyväskylän yliopiston avoin yliopisto
Yhteistyöoppilaitosten opiskelijat ilmoittautuvat aina ensin yhteistyöoppilaitokseen, josta annetaan ohjeet opintoihin ilmoittautumiseen JYU:n avoimeen yliopistoon.
Avoimen yliopiston sivuilta löytyvät askel askeelta etenevä ohje yhteistyöoppilaitosten järjestämiin opintoihin ilmoittautumiseen. Ilmoittautumiseen liittyvissä kysymyksissä ja mahdollisissa ongelmatilanteissa voi olla yhteydessä avoimen yliopiston koulutuspäälliköihin tai opintopalveluihin.
Tiedekunnat määrittelevät opetussuunnitelmissaan aineopintojen ja niiden eri opintojaksojen edeltävät opinnot. Edeltävien opintojen määrittelyllä halutaan varmentaa, että opiskelijalla on hyvät mahdollisuudet edetä opinnoissaan aineopintotasolle.
Ilmoittautuminen tehdään opintojaksoille. Jos opiskelijan tarkoitus on suorittaa koko opintokokonaisuus, suositellaan ilmoittautumisen tekemistä kaikille opintokokonaisuuden jaksoille heti opiskelun alussa.
Opiskelija ei voi itse poistaa virheellistä ilmoittautumista vaan asiaan liittyen tulee ottaa yhteyttä avoimen yliopiston opintopalveluihin.
Joissakin oppilaitoksissa on hyviä kokemuksia siitä, että opiskelijoille suunnatuissa infotilaisuuksissa tehdään yhdessä vaihe vaiheelta etenevä rekisteröityminen ja ilmoittautuminen Korppiin.
Huom! Jos yhteistyöoppilaitoksen opiskelija siirtyy ilmoittautumisprosessin loppuvaiheessa verkkomaksuun, on opiskelija ilmoittautumassa virheellisesti JYU:n avoimen yliopiston järjestämiin opintoihin. Yhteistyöoppilaitoksen opiskelijan ei tule maksaa opintomaksua verkkomaksuna eikä hyväksyä laskutusta Korppi-ilmoittautumisen yhteydessä.
Virheellinen ilmoittautuminen tulee perua palaamalla verkkomaksusivulta takaisin Korppiin Peruuta ilmoittautuminen ja palaa takaisin Korppiin -painiketta klikkaamalla.
Opiskelijoiden suoritusoikeusaika ei  voi olla pidempi kuin oppilaitoksen opetuksen järjestämisoikeusaika!
Avoin yliopisto myöntää suoritusoikeuden opiskelijoille Korppi-opintotietojärjestelmässä tehtyjen ilmoittautumisten perusteella. Suoritusoikeus myönnetään opintojaksoon. Myönnetyn suoritusoikeuden umpeuduttua opiskelija ilmoittautuu uudelleen opintojaksolle yhteistyöoppilaitokseen tai Jyväskylän yliopiston avoimen yliopiston toteutukseen.
Opintojaksokohtainen suoritusoikeusaika on 1.8.-31.7.
Yliopistot myöntävät koulutukseen omaehtoisesti hakeutuville henkilöille ajallisesti ja sisällöllisesti rajatun oikeuden suorittaa yliopiston tutkintoihin kuuluvia opintoja ilman tutkinnonsuoritusoikeutta.
Valtioneuvoston asetus yliopistojen toiminnassa perittävistä maksuista 1082/2009
Valtioneuvoston asetus yliopistojen toiminnassa perittävistä maksuista annetun valtioneuvoston asetuksen 2 §:n muuttamisesta1436/2014
Opiskelijan tulee aina perua ilmoittautumisensa omaan oppilaitokseensa. Oppilaitoksen tulee ilmoittaa perumisesta avoimeen yliopistoon opintopalveluihin.
Opiskelijan tulee seurata rekisteröityjä opintosuorituksiaan ja varmistaa, että opintosuoritukset on rekisteröity.  Yhteistyöoppilaitosten opiskelijat voivat seurata suoritusmerkintöjään Korppi-opintotietojärjestelmässä.
Suoritusoikeus päättyi, opinnot vielä kesken?
Suoritusoikeusajan päättymisen jälkeen opiskelija voi jatkaa kesken jääneitä opintojaan
siinä oppilaitoksessa, missä on opintonsa aloittanut, mikäli oppilaitoksessa ko. opetusta kyseisenä lukuvuonna järjestetään tai
Jyväskylän yliopiston avoimen yliopiston opintoihin ilmoittautumalla
Todistuksen avoimista yliopisto-opinnoista antaa aina Jyväskylän yliopiston avoin yliopisto.
Opiskelija tilaa todistuksen avoimen yliopiston opintopalveluista. Todistus tilataan kaikkien opintokokonaisuuteen sisältyvien jaksojen valmistuttua.
Avoin yliopisto lähettää todistuksen opiskelijalle.
Opiskelijalle toimitetaan todistuksen yhteydessä aina myös opintosuoritusote.
Tarvittaessa opiskelija voi  tilata myös todistuksen voimassa olevista suoritusoikeuksistaan. Todistus suoritusoikeudesta kirjoitetaan vain viranomaistarkoitukseen.
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice